“ไอเดียดี” ชาวยะลา เตรียมเพาะเลี้ยงนกยูง เปิดแหล่งท่องเที่ยว”พอเพียง” ในหมู่บ้าน ให้เด็กและเยาวชน ได้ศึกษาเรียนรู้
“ไอเดียดี” ชาวยะลา เตรียมเพาะเลี้ยงนกยูง เปิดแหล่งท่องเที่ยว”พอเพียง” ในหมู่บ้าน ให้เด็กและเยาวชน ได้ศึกษาเรียนรู้

 เจ้าของฟาร์มแพะการิม หมู่11 ต.สะเตงนอก อ.เมือง จ.ยะลา ได้นำนกยูงพันธุ์อินเดียมาเลี้ยงไว้ในฟาร์ม ซึ่งมีทั้งแพะ กวาง ไก่ ปลา และสวนผสมอยู่แล้ว เพื่อเตรียมใช้เป็นสถานที่ให้เด็กและเยาวชน ประชาชนในหมู่บ้าน ได้เข้ามาเยี่ยมชม ศึกษาเรียนรู้การเลี้ยง  ที่ผ่านมาได้มีเด็กและเยาวชน  มาดูสัตว์ที่เลี้ยงไว้ภายในฟาร์มอย่างต่อเนื่อง  นายอับดุลการิม อุเซ็งรานง เจ้าของฟาร์มแพะการิม เปิดเผยว่า ตนเองได้ซื้อนกยูงพันธุ์อินเดียมาเลี้ยงไว้ 3 ตัว โดยมีแนวคิดที่จะทำฟาร์มให้เป็นสถานที่ท่องเที่ยวเล็ก ๆ ในหมู่บ้าน หลังจากที่ผ่านมาในช่วงเย็น วันศุกร์ เสาร์ อาทิตย์ จะมีผู้ปกครองนำเด็กและเยาวชนมาเที่ยวกันจำนวนมาก  

สำหรับนกยูงที่เลี้ยงไว้ จะขยายพันธุ์ไปเรื่อยๆ คาดว่า ในอนาคตไม่เกิน 3 ปี จะมีนกยูงเพิ่มมากขึ้น และฟาร์มแห่งนี้ เป็นแบบเศรษฐกิจพอเพียงโดยผสมผสานทั้งเลี้ยงสัตว์ ปลูกพืชหลายชนิดและจะเป็นแหล่งศึกษาเรียนรู้ของให้เด็กและเยาวชนต่อไป